ایران نینگ تبریز شهریده خوفسیزلیک کوچلری نینگ 3 ته خاتین – قیزنی قولگه آلیش تشبثی گه خلق ناراضیچیلیک بیلدیریب نمایش اویوشتیردی.
محلی منبعلردن آلینگن معلوماتلرگه کوره، تبریزده امنیت کوچلری نینگ مجبوری حجاب گه قرشی آقشم وقتی باشینی آچیب چیققن 3 ته خاتین – قیزنی قولگه آلیش تشبثی گه قرشی ناراضیچیلیک نمایشی گه قول اوریلدی.
خاتین – قیزلر اطرافده گی اهالی نینگ یاردمی بیلن خوفسیزلیک کوچلری نینگ قولیدن قوتیلر ایکن، تبریز اوستی یاپیق بازارنینگ یقینیده ییغیلیب ریژیم گه قرشی شعار بیریب یول نی ترافیک که یاپیب قویدیلر.
یوز بیرگن حادثه لر جریانیده خاص پولیسلر بیلن نمایشچیلر اورته سیده یقلش یوز بیرگن لیگی شونده ی بولیب موتر هیداوچیلری نینگ هارن چلیب نمایشچیلرنی قوللب – قوتله گن لیگی بیلدیریلدی.
پایتخت تهرانده 13 سپتامبر کونی "اخلاق پولیسی" دیب اتلگن ارشاد گزمه سی تامانیدن قولگه آلینگندن کیین نظارتده ساغلیک وضعیتی یمانلشیب کسلخانه گه انتقال بیریلگن 22 یاشیده گی مهسا امینی نینگ 16 سپتامبرده حیاتینی یوقاتیشی بیلن اولکه ده قوزغالان یوز بیرگندی.
امینی نینگ 17 سپتامبرده سقیز شهریده گی جنازه مراسمی نینگ آرتیدن باشله گن نمایشلر انچه شهرگه ییره ب کیتدی.
ایران انسان حقلری فعاللری آژانسی هرنا تامانیدن نشر قیلینگن راپورده، مذکور نمایشلرده 17 سپتامبر 14 اکتوبر تاریخلری آره سیده 32 ته باله، 26 ته خوفسیزلیک کوچلری منسوبی توپلم 233 کیشی نینگ حیاتینی یوقاتگن لیگی ادعا ایتیلگندی.
ایرانلیک خاتین – قیزلرنینگ مجبوری حجاب گه مخالفت قیلیش مقصدی بیلن تورلی شهرلرده جاده و کوچه لرگه باشلرینی آچیب چیققن لیکلری بیلدیریلماقده.
حادثه پایتخت تاشکینت ده یوزبیرگن
